Priloga 1

**OBČINA IZOLA – COMUNE DI ISOLA**

**ŽUPAN**

Na podlagi 1. in 2. točke 26. člena Odloka o ureditvi cestnega prometa na območju Občine Izola (Uradne objave št. 13/2005, 11/2009 in 10/2011) izdajam naslednji

**S K L E P**

**1.**

Skladno z mnenjem pristojnega delovnega telesa Občinskega sveta Občine Izola z dne ........ , določam cenik in režim parkiranja na plačljivih parkirišč na območju Občine Izola, kot sledi:

**Parkirišče Lonka:**

* uvede se avtomatizacija parkirišča in s tem 24 urno zaračunavanje parkirnine s postavitvijo avtomatske blagajne neposredno na in/ali ob parkirišču,
* izvede se dvojna izhodna rampa s ciljem preprečitve pobega voznikov,
* postavi se vertikalna prometna signalizacija z digitalnim prikazovalnikom prostih parkirnih mest,
* ostalih sprememb ni.

**Parkirišče Ladjedelnica:**

* uvedbe se enourno parkiranje v višini 0,50 EUR,
* uvede se 24 urno parkiranje za ceno 4,00 EUR za osebna vozila,
* ukine parkirišče za avtodome na parkirišču pri Ladjedelnici,
* ohrani se možnost parkiranja z mesečnim abonmajem v znesku 10,00 EUR/mesec za rezidente s stalnim prebivališčem v Občini Izola in v znesku 20,00 EUR/mesec za tiste, ki nimajo stalnega prebivališča v Občini Izola,
* ostalih sprememb ni.

**Parkirišče Tomažičeva:**

* uredi se parkirišče za avtodome ob Tomažičevi ulici, in sicer tako, da se betonirajo obstoječe terase in postavijo elektro/vodovodne polnilne postaje za 22 parkirnih mest za avtodome, ter s tem primerno uredi parkirišče. V neposredni bližini se uredi površina z vodo in odtokom za praznjenje sanitarnih odplak,
* cena parkiranja za avtodome je 15,00 EUR za 24 urno parkiranje od prevzema plačilnega listka v obdobju od 1. marca do 31. oktobra in 10,00 EUR za 24 urno parkiranje od prevzema plačilnega listka v obdobju od 1. novembra do konca meseca februarja,
* spremeni se cenik in urnik obratovanja parkirišča za avtodome tako, da postane plačljivo celo leto,
* ostalih sprememb ni.

**Parkirišča »Stadion«, ob Pittonijevi ulici, makadamsko parkirišče pri gostilni »Sonja«, parkirišče pri balinišču »Arigoni«, parkirišče pri »Pokopališču« v Izoli, parkirišče pri »Plinarni«, »Tomažičeva ulica«, in severno parkirišče »TPC Livade« na parc. št. 3322/3, k.o. Izola:**

* na parkirišča se umesti modre cone,
* na parkiriščih, razen na parkirišču »Tomažičeva ulica«, se uvede brezplačno kratkotrajno parkiranje do 2 uri med 8 uro in 18 uro, z obvezno označitvijo ure prihoda oziroma daljše parkiranje za lastnike abonmajev,
* na parkirišču »Tomažičeva ulica«, se uvede brezplačno parkiranje do 12 ur med 8 uro in 18 uro, z obvezno označitvijo ure prihoda oziroma daljše parkiranje za lastnike abonmajev,
* ostalih sprememb ni.

**Parkirišče »Royal«:**

* način parkiranja ostane nespremenjen.

**Parkirišče pri Mehanotehniki:**

* možnost parkiranja z mesečnim abonmajem v znesku 5,00 EUR/mesec za rezidente s stalnim prebivališčem v Občini Izola in v znesku 10,00 EUR/mesec za tiste, ki nimajo stalnega prebivališča v Občini Izola.

**2.**

Sprememb cenika in režima parkiranja na ostalih plačljivih parkiriščih ni.

**3.**

Upravljavec plačljivih parkirnih prostorov, JP Komunala Izola d.o.o., je dolžan spremembo cenika in režima parkiranja ustrezno objaviti in označiti na vseh plačljivih parkiriščih.

**4.**

Sklep začne veljati petnajsti dan po objavi v Uradnih objavah Občine Izola, uporablja pa se, ko so tehnični pogoji izpolnjeni.

Številka: ......

Datum: ......

 Ž u p a n

 **mag. Igor KOLENC**